ПРОТОКОЛ № 36
от заседание на Комисия по дисциплинарните производства
на Висшия съдебен съвет,
проведено на 13 ноември 2012 г.

Днес, 13 ноември 2012 г., вторник от 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ:    ВАСИЛ ПЕТРОВ
					         ЧЛЕНОВЕ:    ЮЛИЯ КОВАЧЕВА
							ГАЛЯ ГЕОРГИЕВА
								СВЕТЛА ПЕТКОВА
								ЯСЕН ТОДОРОВ
								МИХАИЛ КОЖАРЕВ

ОТСЪСТВА: Милка Итова 

На заседанието присъства от администрацията на ВСС: Силвия Илиева – началник отдел „НДПП” в дирекция  “Правна” и Деница Захариева - старши експерт - юрисконсулт в „НДПП” в дирекция  “Правна”.

По внесената допълнителна точка и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следната допълнителна точка:
- Допълнение към заявление № 45-10-028/8.10.2012 г. за достъп до обществена информация от Ралица Петрова – редактор в  „Правен свят”.

По дневния ред

1.ОТНОСНО: Заповед на Мая Банчева – председател на Районен съд – Петрич, с която е наложено дисциплинарно наказание „забележка” на .................
Приложение: Писмо № 11-07-1460/30.10.2012 г., заповед 48/23.10.2012 г., преписка.  
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
	
Приема самоотвода на Васил Петров – председател на комисията.
Васил Петров напусна залата.

След обстойно разглеждане на материалите по дисциплинарната преписка, заповедта за налагане на дисциплинарно наказание, изслушване на .................., представените допълнителни доказателства, след последвалите разисквания и при единодушно гласуване  

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет, на основание чл. 314, ал. 3 от ЗСВ, да отмени наложеното със заповед № 48/23.10.2012 г. на Мая Банчева – председател на Районен съд – Петрич дисциплинарно наказание „забележка” на ............. и да върне преписката на председателя на РС – Петрич за преценка на възможността за издаване на заповед по чл. 327 от ЗСВ.
Мотиви: 

Васил Петров влезе в залата.

2.ОТНОСНО: Проект на годишна програма за дейността на Комисия по дисциплинарните производства към ВСС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Приема изготвената годишна програма за дейността на Комисия по дисциплинарните производства към ВСС.
Същата да се предостави на Соня Найденова – представляващ ВСС.

3.ОТНОСНО: Предложение от Ивайло Иванов – председател на Районен съд – Костинброд за предсрочно заличаване на наложено с решение по протокол № 32/29.07.2009 г. на ВСС дисциплинарно наказание „понижаване в ранг от „съдия в Апелативен съд” в ранг „съдия в Окръжен съд” в същия орган на съдебната власт на Ивайло Христов Родопски – съдия в Районен съд - Костинброд. 
Приложение: Писмо № 11-09-287/10.10.2012 г., заповед РД – 04 № 285/27.09.2012 г., преписка.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

	3.1. Отлага разглеждането на предложението от Ивайло Иванов – председател на Районен съд – Костинброд за заседанието на комисията на 20.11.2012 г.
	3.2. Възлага на експертните сътрудници да окомплектоват преписката с кадровото досие на Ивайло Христов Родопски – съдия в Районен съд - Костинброд и да се докладва на Галя Георгиева.

4.ОТНОСНО: Решение по протокол № 3/30.10.2012 г. на комисия „Публична комуникация” към ВСС, с което изпраща проект на правила за действие на гражданския съвет от професионални и неправителствени организации към ВСС, за становище и предложения. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Приема проекта на Правила за действие на гражданския съвет от професионални и неправителствени организации към ВСС, като изразява отрицателно становище по редакцията на т. 3, раздел ІV.
Мотиви: Точка 3, в раздел ІV от Правилата за действие на гражданския съвет от професионални и неправителствени организации към ВСС, е в противоречие със спецификата на работата на Комисия по дисциплинарните производства към ВСС. Представители на професионалните и неправителствените организации, могат да участват в заседанията на комисията само по въпроси, разглеждането на които не биха били в противоречие с разпоредбата на чл. 313, ал.3 от ЗСВ.
4.2. Решението на комисията да се изпрати на комисия „Публична комуникация” към ВСС

5.ОТНОСНО: Писмо от Кристен Столт – втори секретар в посолството на САЩ, с молба да им бъде предоставена информация за дисциплинарните производства и взетите решения от Комисия по дисциплинарните производства към ВСС за 2012 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

	5.1. С оглед спецификата на работата на комисията и съгласно разпоредбата на чл. 313, ал. 3 от ЗСВ до влизане в сила на заповедта за налагане на дисциплинарно наказание, комисията не може да разгласява факти и обстоятелства във връзка с дисциплинарното производство. 
5.2. Решението на комисията да се изпрати на Кристен Столт – втори секретар в посолството на САЩ.

6.ОТНОСНО: Проект на Концепция за електронно правосъдие. 
Приложение: Писмо № 04-00-132/2.11.2012 г. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
	
Приема за сведение проекта на Концепция за електронно правосъдие. 

	Допълнителна точка

1.ОТНОСНО: Допълнение към заявление № 45-10-028/8.10.2012 г. за достъп до обществена информация от Ралица Петрова – редактор в  „Правен свят”.
Приложение: Допълнение към заявление № 45-10-028/7.11.2012 г., доклад от Д. Захариева – старши експерт в дирекция „Правна”.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Изразява положително становище по изготвения доклад. 
1.2. Решението на комисията, ведно с доклада да се изпрати на Светла Иванова – началник отдел „Връзки с обществеността” и отговорно лице по ЗДОИ във ВСС.

13.11.2012 г.			                  ПРЕДСЕДАТЕЛ: /п/
 
                                                                                                    ВАСИЛ ПЕТРОВ